b"\n_START_ARTICLE_\nGerard Butler\n_START_SECTION_\nTidlig liv\n_START_PARAGRAPH_\nButler ble f\xc3\xb8dt i Paisley, Skottland, den yngste av tre barn av Margaret og Edward Butler. Han ble oppdratt i en katolsk arbeiderklassefamilie og tilbrakte de f\xc3\xb8rste \xc3\xa5rene av sitt liv i Canada, f\xc3\xb8r retur til Skottland.\n_START_SECTION_\nKarriere\n_START_PARAGRAPH_\nPr\xc3\xb8veopptredener til filmen Trainspotting og klassikeren The Lost Boys fra 1987 inspirerte ham til \xc3\xa5 bli skuespiller. Butler forlot alt han hadde og reiste til London hvor han ble kontaktet i en kaf\xc3\xa9 av skuespiller Steven Berkoff, som senere spilte sammen med Butler i TV-serien Attila (2001. Denne opptreden ga ham en rolle i teaterproduksjon av William Shakespeares Coriolanus. Etter dette var Butler bestemt p\xc3\xa5 \xc3\xa5 forf\xc3\xb8lge skuespilleryrket. Han fikk rollen som Ewan McGregors figur Renton i tilpasning av filmen Trainspotting til teateret. Hans filmdebut var som Billy Connollys yngre bror i Mrs. Brown (1997). Mens produksjon av filmen foregikk i Skottland, var han p\xc3\xa5 en piknik med sin mor n\xc3\xa6rheten av elven Tay da de h\xc3\xb8rte ropene fra en ung gutt som hadde kommet i vanskeligheter mens han var p\xc3\xa5 sv\xc3\xb8mmetur. Butler hoppet uti elven og reddet den unge gutten fra \xc3\xa5 drukne. For denne redningsd\xc3\xa5den mottok et sertifikat for mot fra Royal Humane Society._NEWLINE_Hans filmkarriere fortsatte med hovedsakelig sm\xc3\xa5 roller, f\xc3\xb8rst i James Bond-filmen Tomorrow Never Dies (1997) og deretter Russell Mulcahys Tale of the Mummy (1998). I 2000 ble Butler tildelt to roller som kan karakteriseres som hans gjennombrudd som skuespiller, den f\xc3\xb8rste var den f\xc3\xb8rnevnte TV-serien Attila. Filmens produsenter \xc3\xb8nsket en kjent skuespiller til \xc3\xa5 spille rollen, men kom stadig tilbake til Butlers filmtester, og bestemte seg for at han var mannen \xc3\xa5 satse p\xc3\xa5. Han m\xc3\xa5tte legge fra seg sin tykke skotsk aksent for \xc3\xa5 bekle rollen. Mens Attila ble filmet var det ogs\xc3\xa5 rollebekledning for Wes Cravens utgave av Dracula-arven. Ogs\xc3\xa5 her var det \xc3\xb8nsket et kjent navn i hovedrollen, men Butler sendte et klipp av hans portrettering av Attila, noe som var s\xc3\xa5pass overbevisende at han ogs\xc3\xa5 ble tildelt rollen i skrekkfilmen Dracula 2000 (2000). Attila endte opp med \xc3\xa5 bli den nest h\xc3\xb8yest rangerte TV-film noensinne. Etter disse to rollene, utviklet Butler en tilhengerskare, en internettside og begynte \xc3\xa5 vises p\xc3\xa5 utallige lister. _NEWLINE_Siden den gang har han opptr\xc3\xa5dt i filmene Reign of Fire (2002) som figuren Creedy og Lara Croft Tomb Raider: The Cradle of Life (2003) som figuren Terry Sheridan sammen med hovedrolleinnehaveren Angelina Jolie. Rollen som Andre Marek i storfilmsatsingen av Michael Crichtons roman Timeline (2003) gjorde at Bulter trakk til seg oppmerksomhet fra b\xc3\xa5de kinogjengere og filmskapere. Butler spilte en arkeolog som ble sendt tilbake i tid med en gruppe studenter for \xc3\xa5 redde en kollega. Han gikk videre med \xc3\xa5 spille i Andrew Lloyd Webbers musikal The Phantom of the Opera (2004) hvor han hadde en av hovedrollene og som brakte ham mye internasjonal oppmerksomhet. Andre prosjekter som fulgte var med Dear Frankie (2004), The Game of Their Lives (2005) og Beowulf & Grendel (2005). _NEWLINE_I 2007 spilte han Sparta-kongen Leonidas i Warner Bros-produksjonen 300 (2007), basert p\xc3\xa5 Frank Millers tegneserie, og Butterfly on a Wheel (2007) sammen med Pierce Brosnan og Maria Bello. I 2007 spilte han i P.S. I Love You med Oscar-vinneren Hilary Swank. _NEWLINE_I 2008 opptr\xc3\xa5dte han i Nim's Island (2008) og RocknRolla (2008). Mer nylig har han ogs\xc3\xa5 hovedrollen i Gamer, The Ugly Truth og Law Abiding Citizen.\n_START_SECTION_\nAnnet\n_START_PARAGRAPH_\nI november 2018 mistet Butler sitt hus i Malibu i en skogbrann."